b'\n_START_ARTICLE_\nEdwin R. Thiele\n_START_SECTION_\nBiografi\n_START_PARAGRAPH_\nThiele var f\xc3\xb8dt i Chicago og fikk utdannelse ved Emmanuel Missionary College (som i 1960 ble omd\xc3\xb8pt til Andrews University) i 1918 med en akademisk grad i oldtidsspr\xc3\xa5k. Etter to \xc3\xa5r som misjonsskret\xc3\xa6r for East Michigan Conference for trossamfunnet Syvendedagsadventister, lot han seg verve som misjon\xc3\xa6r i Kina. I l\xc3\xb8pet av hans 12 \xc3\xa5r lange arbeid i Kina var han ogs\xc3\xa5 redakt\xc3\xb8r og leder for forlagshuset Signs of the Times Publishing House i Shanghai._NEWLINE_Etter \xc3\xa5 ha kommet tilbake til USA tok han en akademisk grad i arkeologi p\xc3\xa5 Universitet i Chicago i 1937. Han ble deretter medlem av religionsfakultet ved Emmanuel Missionary College samtidig som han fortsatte sitt doktorarbeid ved Universitet i Chicago. Han tok filosofisk doktorgrad (PhD) i bibelsk arkeologi i 1943. Hans doktorgradsavhandling, senere utgitt som The Mysterious Numbers of the Hebrew Kings er gjennomg\xc3\xa5ende blitt vurdert som det endelige verk i \xc3\xa5 kronologisere de hebraiske kongene. Han reiste meget i hele Midt\xc3\xb8sten mens han gjorde sin forskning._NEWLINE_I tillegg er Thiele ogs\xc3\xa5 forfatter av en popul\xc3\xa6rframstilling, Christianity, Knowing God (1979). Etter at hans hustru Margaret d\xc3\xb8de fullf\xc3\xb8rte han studiet av Jobs bok, kalt Job and the Devil (1988), som ble skrevet i samarbeid med sin hustru. I dette verket argumenterte forfatterne for at Leviatan (og Behemot) er knyttet til kaos- eller ondskapsmysterier i Midt\xc3\xb8sten. S\xc3\xa5ledes forsl\xc3\xa5r forfatterne at Job er et bilde p\xc3\xa5 Guds kamp med Det Onde som det bakenforliggende temaet for Jobs lidelser._NEWLINE_Fra 1963 til 1965 tjente han som professor for oldtiden ved Andrews University. Etter \xc3\xa5 ha pensjonert seg fra forelesninger i 1965 flyttet han til California hvor han fortsatte \xc3\xa5 skrive. Han d\xc3\xb8de ved St. Helena i California i 1986. Han er gravlagt p\xc3\xa5 kirkeg\xc3\xa5rden Rose Hill Cemetery i Berrien Springs, Michigan.'